21 Oktober

21 Oktober is die 294ste dag van die jaar in die Gregoriaanse kalender (295ste in skrikkeljare). Daar volg nog 71 dae in die res van die jaar.

Gebeure 
 686 – Pous Konon volg Pous Johannes V op.
 1032 – Pous Benedictus IX volg Pous Johannes XIX op.
 1187 – Pous Gregorius VIII volg Pous Urbanus III op.
 1666 – Pous Alexander VII verklaar Johannes van Matha en Felix van Valois heilig.
 1805 – Napoleontiese Oorloë: Lord Nelson lei die Britse vloot tot ’n oorwinning in die Slag van Trafalgar en verslaan Pierre-Charles Villeneuve en sy gekombineerde Frans en Spaanse vloot.
 1854 – Florence Nightingale en 38 verpleegsters word na die Krimoorlog gestuur.
 1900 – Tweede Vryheidsoorlog: Paul Kruger vertrek met die oorlogskip Gelderland na Europa; die skip is oorspronklik deur Koningin Wilhelmina na Lourenco Marques gestuur.
 1944 – Tweede Wêreldoorlog: HMAS Australia word getref in die eerste kamikaze-aanval deur Japan.
 1945 – Die Argentynse militêre offisier en politikus Juan Domingo Perón trou met die aktrise Evita.
 1952 – Jomo Kenyatta word in hegtenis geneem ná die verklaring van ’n noodtoestand in Kenia (toe nog 'n Britse kolonie), as deel van die toeslaan op die Mau Mau-rebellebeweging.
 1986 – Die Marshalleilande word van die Verenigde State onafhanklik.
 1996 – Die VN berig dat meer as 200 000 Hutu-vlugtelinge na die heuwels gevlug het, om die konflik tussen die weermag van Zaïre en Tutsi-guerillas te ontsnap.

Geboortes 
 1833 – Alfred Nobel, Sweedse uitvinder (van o.m. dinamiet) en die skepper van die Nobelprys († 1896).
 1894 – Irma Stern, Suid-Afrikaanse skilder († 1966).
 1917 – Dizzy Gillespie, Amerikaanse trompetspeler van jazzmusiek († 1993).
 1929 – Jan Barnard, Springbok-maratonatleet († 2012).
 1929 – Ursula K. Le Guin, Amerikaanse skrywer († 2018).
 1938 – Gertjie Brynard, 'n Springbokrugbyspeler († 2018).
 1949 – Morné du Plessis, Suid-Afrika se 36ste Springbokkaptein.
 1949 – Benjamin Netanyahu, Israelse politikus (eerste minister 2009-2021).
 1950 – Ronald McNair, Amerikaanse wetenskaplike en ruimtevaarder, sterf in Challenger-ramp († 1986).
 1956 – C. Johan Bakkes, Suid-Afrikaanse skrywer, rekenmeester en toergids.
 1987 – Sophie Willan, Britse aktrise, verteller, skrywer en komediant.
 1995 – Jasper Wiese, Springbokrugbyspeler.

Sterftes 
 1422 – Karel VI van Frankryk, koning van Frankryk (* 1368).
 1587 – Johann Wigand, Protestantse teoloog en hervormer (* 1523).
 1924 – Elsie Eloff-Kruger, dogter van pres. Paul en mev. Gezina Kruger (* 1853).
 1952 – Hans Merensky, Suid-Afrikaanse geoloog, prospekteerder, wetenskaplike, omgewingsbewaarder en weldoener (* 1871).
 1969 – Jack Kerouac, Amerikaanse skrywer (* 1922).
 2004 – Magdalena K. P. Smith Meyer, 'n wêreldbekende Suid-Afrikaanse akaroloog (* 1931).
 2006 – Ronnie Belcher, Afrikaanse digter en lektor (* 1932).
 2012 – Jan Barnard, Springbok-marathonatleet (* 1929).
 2019 – Anthony Bishop, Suid-Afrikaanse akteur (* 1971).

Vakansies, vierings, en waarnemingsdae 
 Oorsese Chineesdag in die Republiek China (Taiwan).

Oktober